LATVIJAS REPUBLIKA

Daugavpils pilsētas dome

reģ.Nr. 90000077325

K.Valdemāra iela 1, Daugavpils, LV-5401

Iepirkums saskaņā ar Publisko iepirkumu likuma 8.2 pantu

**“Profesionālo elektroiekārtu piegāde Daugavpils**

**pensionāru sociālās apkalpošanas teritoriālajam centram”**

identifikācijas Nr.DPD 2016/120

**Iepirkuma komisijas sēdes protokols Nr.5**

2016.gada 26.jūlijā

SĒDE NOTIEK Daugavpilī, K.Valdemāra ielā 1, 306. kabinetā

SĒDE SĀKAS plkst. 10.30.

SĒDĒ PIEDALĀS:

|  |  |
| --- | --- |
| Komisijas priekšsēdētāja  Komisijas locekļi: | Jurate Kornutjaka – Daugavpils pilsētas domes Centralizēto iepirkumu nodaļas vadītāja,  Jurijs Bārtuls – Daugavpils pilsētas domes Centralizēto iepirkumu nodaļas jurists, |
|  | Inga Zarāne – Daugavpils pilsētas domes Centralizēto iepirkumu nodaļas ekonomiste,  Irina Samule – Daugavpils pensionāru sociālās apkalpošanas teritoriālā centra saimniecības vadītāja. |
| PROTOKOLĒ | Komisijas loceklis J.Bārtuls. |

**Komisijas izveidošanas pamats:** Daugavpils pilsētas domes izpilddirektores 2016.gada 4.jūlija rīkojums Nr.210.

Iepirkums izsludināts: Paziņojums par plānoto līgumu ievietots Iepirkumu uzraudzības biroja mājas lapā – 2016.gada 4.jūlijā. Iepirkuma nolikums ievietots Daugavpils pilsētas pašvaldības mājas lapā – 2016.gada 4.jūlijā.

**Datums**, kad pieņemts lēmums par iespējamu līguma slēgšanas tiesību piešķiršanu – 2016.gada 26.jūlijs.

Komisijas sēdes darba kārtība: Lēmuma par uzvarētājiem pieņemšana.

**Lēmuma par uzvarētājiem pieņemšana**

1. Komisijas priekšsēdētāja Jurate Kornutjaka paziņo sēdi par atklātu, nosauc komisijas sastāvu un ziņo sēdes darba kārtību.
2. Komisija konstatē, ka iepirkums ir sadalīts šādās divās daļās:
   1. 1.DAĻA: “Profesionālā ledusskapja piegāde”;
   2. 2.DAĻA: “Elektriskā žāvējošā gludināmā ruļļa piegāde”.
3. 2016.gada 15.jūlija sēdē (protokols Nr.2) iepirkuma komisija atvēra iesniegtos piedāvājumus un konstatēja, ka pretendenti piedāvā šādas līgumcenas bez pievienotās vērtības nodokļa, šādās iepirkuma daļās:

|  |  |  |  |
| --- | --- | --- | --- |
| **Nr.p.k.** | **Pretendenta nosaukums** | **Piedāvātā cena EUR bez PVN** | |
| 1. DAĻA: “Profesionālā ledusskapja piegāde” | 2. DAĻA: “Elektriskā žāvējošā gludināmā ruļļa piegāde” |
| 3.1. | SIA “Prof Rostuls” | 1465,00 |  |
| 3.2. | SIA “Grandus” | 1550,00 | 4400,00 |
| 3.3. | SIA “VMC-G” |  | 7900,00 |
| 3.4. | SIA “UNIS KO” | 1500,00 | 7100,00 |
| 3.5. | SIA “BREMAN” | 1890,00 | 4200,00 |
| 3.6. | SIA “Sentios” | 2034,00 | 7874,00 |

1. 2016.gada 26.jūlija sēdē (protokols Nr.4), pamatojoties uz Publisko iepirkumu likuma 2.pantu, iepirkuma Nolikuma 38.4.punktu, komisija **nolēma:**
   1. **noraidīt** pretendenta **SIA “BREMAN”**, reģ.Nr.40103788292, juridiskā adrese: Astras iela 3A, Rīga, piedāvājumu kā neatbilstošu tehniskās specifikācijas prasībām iepirkuma 2.DAĻĀ: “Elektriskā žāvējošā gludināmā ruļļa piegāde”;
   2. **noraidīt** pretendenta **SIA “Grandus”**, reģ.Nr.50103108221, juridiskā adrese: Ūnijas iela 8C, Rīga, piedāvājumu kā neatbilstošu tehniskās specifikācijas prasībām iepirkuma 2.DAĻĀ: “Elektriskā žāvējošā gludināmā ruļļa piegāde”.
2. Komisija konstatēja, ka saskaņā ar iepirkuma tehniskās specifikācijas prasībām 2.DAĻĀ: “Elektriskā žāvējošā gludināmā ruļļa piegāde”, minimālā gludināmā ruļļa sildīšanas ruļļa jauda ir 20 kW. Pretendentu SIA “BREMAN” un SIA “Grandus” piedāvāto gludināmo ruļļu jauda ir mazāka.
3. Komisija lēma, ka neskatoties uz neatbilstību formālo dabu, pretendentu piedāvājumi ir noraidāmi kā neatbilstoši tehniskās specifikācijas prasībām. Publisko iepirkumu likuma 2.panta 2.punkts nosaka, ka šā likuma mērķis ir nodrošināt piegādātāju brīvu konkurenci, kā arī vienlīdzīgu un taisnīgu attieksmi pret tiem. Kā norādījis Latvijas Republikas Augstākās tiesas Senāta Administratīvo lietu departaments 2010.gada 5.novembra spriedumā, lietā Nr.A42304206: “Gadījumā, ja komisija secinās, ka pretendenta tehniskais piedāvājums neatbilst nolikumā norādīto tehnisko specifikāciju prasībām, attiecīgais piedāvājums ir noraidāms un nav tālāk izskatāms. Tātad ar šādu pretendentu arī nevar tikt noslēgts iepirkuma līgums”. Citā Augstākās tiesas 2013.gada 18.septembra sprieduma lietā Nr. SKA-772/2013 6.punktā norādīts, ka piedāvājuma neatbilstība, neatkarīgi no tās būtiskuma, ir pamats piedāvājuma tālākai nevērtēšanai. Turpinot vērtēt piedāvājumu, kurā pieļautā atšķirība no pasūtītāja prasībām ir šķietami neliela, tiek pārkāpts vienlīdzības un taisnīgas attieksmes princips. Ja arī citi pretendenti būtu zinājuši, ka var tikt piedāvātas no tehniskās specifikācijas nedaudz atšķirīgas preces (proti, ja šāda iespēja būtu paredzēta iepirkuma procedūras dokumentācijā), to piedāvājums, iespējams, būtu citādāks un tas savukārt varētu ietekmēt iepirkuma procedūras rezultātu.
4. 2016.gada 26.jūlija sēdē (protokols Nr.4) iepirkuma komisija nolēma:
   1. atzīt **SIA “Prof Rostuls”,** reģ.Nr.40103667374, juridiskā adrese: Zolitūdes iela 21A, Rīga, par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības iepirkuma “Profesionālo elektroiekārtu piegāde Daugavpils pensionāru sociālās apkalpošanas teritoriālajam centram”, identifikācijas numurs DPD 2016/120, 1.DAĻĀ: “Profesionālā ledusskapja piegāde”;
   2. atzīt **SIA “UNIS KO”,** reģ.Nr.40003424767, juridiskā adrese: Kalnciema iela 97A – 29, Rīga, par pretendentu, kuram atbilstoši piedāvājuma izvēles kritērijam būtu piešķiramas līguma slēgšanas tiesības iepirkuma “Profesionālo elektroiekārtu piegāde Daugavpils pensionāru sociālās apkalpošanas teritoriālajam centram”, identifikācijas numurs DPD 2016/120, 2.DAĻĀ: “Elektriskā žāvējošā gludināmā ruļļa piegāde”;
   3. pārbaudīt Publisko iepirkumu likuma 8.2 panta piektajā daļā norādīto izslēdzošo apstākļu esamību attiecībā uz pretendentiem un nepieciešamības gadījumā sagatavot pretendentiem paziņojumus par nodokļu parādu esību.
5. Komisijas loceklis J.Bārtuls ziņo, ka atbilstoši e-izziņām attiecībā uz pretendentiem SIA “Prof Rostuls” un SIA “UNIS KO”nepastāv Publisko iepirkumu likuma 8.2 panta piektajā daļā norādītie izslēgšanas nosacījumi.
6. Komisija izskata saņemtās izziņas un konstatē, ka atbilstoši iepirkuma Nolikumā noteiktajam piedāvājuma izvēles kritērijam – viszemākā cena, pretendents SIA “Prof Rostuls” ir atzīstams par uzvarētāju iepirkuma 1.DAĻĀ, bet pretendents SIA “UNIS KO” iepirkuma 2.DAĻĀ.
7. Pamatojoties uz Publisko iepirkumu likuma 8.2 panta devīto daļu, iepirkuma komisija **nolemj:**
   1. atzīt **SIA “Prof Rostuls”**, reģ.Nr.40103667374, juridiskā adrese: Zolitūdes iela 21A, Rīga, par uzvarētāju iepirkuma “Profesionālo elektroiekārtu piegāde Daugavpils pensionāru sociālās apkalpošanas teritoriālajam centram”, identifikācijas numurs DPD 2016/120, 1.DAĻĀ: “Profesionālā ledusskapja piegāde” un piešķirt līguma slēgšanas tiesības par summu **EUR 1465,00 bez PVN**;
   2. atzīt **SIA “UNIS KO”**, reģ.Nr.40003424767, juridiskā adrese: Kalnciema iela 97A – 29, Rīga, par uzvarētāju iepirkuma “Profesionālo elektroiekārtu piegāde Daugavpils pensionāru sociālās apkalpošanas teritoriālajam centram”, identifikācijas numurs DPD 2016/120, 2.DAĻĀ: “Elektriskā žāvējošā gludināmā ruļļa piegāde” un piešķirt līguma slēgšanas tiesības par summu **EUR 7100,00 bez PVN**;
   3. uzdot komisijas loceklim J.Bārtulim sagatavot rakstveida paziņojumu pretendentiem par iepirkuma rezultātiem;
   4. normatīvajos aktos noteiktajā kārtībā un termiņā iesniegt publicēšanai Iepirkuma uzraudzības biroja mājas lapā www.iub.gov.lv paziņojumu par noslēgto līgumu un publicēt Daugavpils pilsētas domes mājas lapā www.daugavpils.lv doto lēmumu un līguma tekstu.

*Balsojums: 4 balsis “par”, “pret” – nav, “atturas” – nav.*

SĒDE BEIDZAS plkst. 10.40.

Komisijas priekšsēdētāja J.Kornutjaka

Komisijas locekļi J.Bārtuls

I.Zarāne

I.Samule